26.4.2023
MT
Il-Ġurnal Uffiċjali tal-Unjoni Ewropea
L 111/3
(7)
Sabiex jiġu implimentati l-impenji stabbiliti fir-Regolament (UE) 2021/1119 kif ukoll il-kontributi tal-Unjoni skont il-Ftehim ta’ Pariġi, jenħtieġ li jiġi adattat il-qafas regolatorju tal-Unjoni biex tintlaħaq il-mira għat-tnaqqis talemissjonijiet ta’ gassijiet serra għall-2030.
(8)
Ir-Regolament (UE) 2018/842 jistabbilixxi obbligi fuq l-Istati Membri fir-rigward tal-kontributi minimi tagħhom għall-perjodu mill-2021 sal-2030 biex tintlaħaq il-mira attwali tal-Unjoni fir-rigward tat-tnaqqis tal-gassijiet serra bi 30 % taħt il-livelli tal-2005 fl-2030 fis-setturi koperti mill-Artikolu 2 ta’ dak ir-Regolament.
Huwa jistabbilixxi wkoll regoli dwar id-determinazzjoni tal-allokazzjonijiet annwali tal-emissjonijiet u għall-evalwazzjoni tal-progress li jkun sar mill-Istati Membri biex jonoraw il-kontributi minimi tagħhom.
(9)
Filwaqt li l-iskambju tal-kwoti tal-emissjonijiet ser japplika wkoll għall-emissjonijiet tal-gassijiet serra mit-trasport marittimu kif ukoll mill-bini, it-trasport bit-triq u setturi addizzjonali, il-kamp ta’ applikazzjoni tar-Regolament (UE) 2018/842 jenħtieġ li jinżamm.
Għalhekk, jenħtieġ li r-Regolament (UE) 2018/842 ikompli japplika għallemissjonijiet ta’ gassijiet serra min-navigazzjoni domestika, iżda mhux għal dawk min-navigazzjoni internazzjonali.
L-inklużjoni ta’ installazzjonijiet għall-inċinerazzjoni ta’ skart muniċipali fl-Anness I għad-Direttiva 2003/87/KE, għall-finijiet tal-Artikoli 14 u 15 ta’ dik id-Direttiva, jenħtieġ li ma tbiddilx il-kamp ta’ applikazzjoni tar-Regolament (UE) 2018/842 lanqas.
L-emissjonijiet tal-gassijiet serra ta’ Stat Membru fil-kamp ta’ applikazzjoni tar-Regolament (UE) 2018/842 li jitqiesu għall-kontrolli tal-konformità, ser ikomplu jiġu ddeterminati mat-tlestija tar-rieżamijiet talinventarju f’konformità mar-Regolament (UE) 2018/1999 tal-Parlament Ewropew u tal-Kunsill (10).
(10)
F’konformità mal-linji gwida tal-2006 tal-IPCC għall-inventarji nazzjonali tal-gassijiet serra, l-emissjonijiet tas-CO2 li jirriżultaw mill-bijomassa għall-enerġija jiġu rraportati taħt il-kategoriji tal-użu tal-art, it-tibdil fl-użu tal-art u talforestrija li jintużaw fl-inventarji skont ir-Regolament (UE) 2018/841.
Sabiex jiġi evitat l-għadd doppju, l-emissjonijiet ta’ gassijiet serra mill-bijokarburanti, il-bijolikwidi u l-fjuwils tal-bijomassa huma kklassifikati bħala żero għall-fini tad-determinazzjoni tal-emissjonijiet ta’ gassijiet serra skont ir-Regolament (UE) 2018/842.
Sabiex jitqiesu l-effetti tat-tibdil indirett fl-użu tal-art u biex tiġi promossa s-sostenibbiltà ta’ fjuwils bħal dawn, huwa importanti li l-Istati Membri kollha jimplimentaw bis-sħiħ id-Direttiva (UE) 2018/2001 tal-Parlament Ewropew u tal-Kunsill (11), inkluż il-kriterji tagħha dwar is-sostenibbiltà u l-iffrankar tal-emissjonijiet tal-gassijiet serra għal fjuwils bħal dawn.
(11)
F’xi setturi, l-emissjonijiet ta’ gassijiet serra jew żdiedu jew baqgħu stabbli.
Fil-komunikazzjoni tagħha tas17 ta’ Settembru 2020 dwar “It-tisħiħ tal-ambizzjoni klimatika tal-Ewropa għall-2030 - Ninvestu f’futur newtrali għall-klima għall-benefiċċju tal-popli tagħna”, il-Kummissjoni indikat li l-mira globali miżjuda għat-tnaqqis talemissjonijiet ta’ gassijiet serra għall-2030 tista’ tinkiseb biss bil-kontribut tas-setturi kollha.
(12)
Fil-konklużjonijiet tiegħu tal-11 ta’ Diċembru 2020, il-Kunsill Ewropew ddikjara li l-mira l-ġdida għat-tnaqqis talemissjonijiet ta’ gassijiet serra għall-2030 ser titwettaq b’mod kollettiv mill-Unjoni bl-aktar mod kosteffettiv possibbli, li l-Istati Membri kollha ser jipparteċipaw f’dak l-isforz, filwaqt li jitqiesu l-kunsiderazzjonijiet ta’ ġustizzja u solidarjetà u ħadd ma jitħalla jibqa’ lura, u li l-mira l-ġdida għall-2030 jeħtieġ li tinkiseb b’mod li tiġi ppreservata l-kompetittività tal-Unjoni u li jitqiesu l-punti tat-tluq differenti tal-Istati Membri u ċ-ċirkostanzi nazzjonali speċifiċi u l-potenzjal speċifiku għat-tnaqqis tal-emissjonijiet ta’ gassijiet serra, inkluż dawk tal-Istati Membri gżejjer u talgżejjer, kif ukoll l-isforzi li saru.
(13)
Sabiex tintlaħaq il-mira l-ġdida tal-Unjoni għall-2030 biex jitnaqqsu l-emissjonijiet netti tal-gassijiet serra b’millinqas 55 % meta mqabbla mal-livelli tal-1990, is-setturi koperti mir-Regolament (UE) 2018/842 ser ikollhom inaqqsu l-emissjonijiet ta’ gassijiet serra tagħhom b’mod progressiv sakemm jilħqu -40 % fl-2030 meta mqabbla mal-livelli tal-2005.
Ir-Regolament (UE) 2018/842 jikkontribwixxi wkoll biex jintlaħqu l-objettivi tal-Ftehim ta’ Pariġi, kif ukoll l-objettiv tal-Unjoni tan-newtralità klimatika sa mhux aktar tard mill-2050 skont ir-Regolament (UE) 2021/1119, li l-kisba tagħha tirrikjedi konverġenza tal-isforzi tal-Istati Membri kollha tul iż-żmien, filwaqt li jitqiesu ċ-ċirkostanzi nazzjonali speċifiċi.
(10) Ir-Regolament (UE) 2018/1999 tal-Parlament Ewropew u tal-Kunsill tal-11 ta’ Diċembru 2018 dwar il-Governanza tal-Unjoni talEnerġija u tal-Azzjoni Klimatika, li jemenda r-Regolamenti (KE) Nru 663/2009 u (KE) Nru 715/2009 tal-Parlament Ewropew u talKunsill, id-Direttivi 94/22/KE, 98/70/KE, 2009/31/KE, 2009/73/KE, 2010/31/UE, 2012/27/UE u 2013/30/UE tal-Parlament Ewropew u tal-Kunsill, id-Direttivi tal-Kunsill 2009/119/KE u (UE) 2015/652 u li jħassar ir-Regolament (UE) Nru 525/2013 talParlament Ewropew u tal-Kunsill (ĠU L 328, 21.12.2018, p. 1).
(11) Id-Direttiva (UE) 2018/2001 tal-Parlament Ewropew u tal-Kunsill tal-11 ta’ Diċembru 2018 dwar il-promozzjoni tal-użu tal-enerġija minn sorsi rinnovabbli (ĠU L 328, 21.12.2018, p. 82).